Ramzan Qodirov Habib Nurmagomedovning otasiga Mercedes sovg‘a qildi

Checheniston prezidenti Ramzan Qodirov yengil vazn toifasida UFC chempioni Habib Nurmagomedovning otasiga Mercedes hadya qildi. Bu haqda jangchi o‘zining Instagram sahifasida xabar berdi.

“Otam uchun Chechenistondan mana shunday sovg‘ani olib kelishdi. Nafaqat otamga, shaxsan menga va Dog‘istondagi juda ko‘plab oilalarga ko‘rsatayotgan e’tiboringiz uchun sizdan minnatdorman, birodarim Ramzan Qodirov. Shaxsan Dog‘iston xalqiga ko‘rasatayotgan munosib ishlaringizni bilaman. Chechen xalqini uzoq yillar boshqarishingizda Yaratgandan sizga uzoq umr, barcha oila a’zolaringizga sihat-salomatlik va mustahkam iymon tilayman”, — deydi Habib.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!